द एवेंजर्स में भी सुपरहीरो हमेशा की तरह एक बार फिर जीत गए, लेकिन इस बार लोगों के दिल जीतने के साथ ही बॉक्स ऑफिस कलेक्शन में भी सुपरहीरोज से भरी इस फिल्म ने बाजी मार ली है।

दुनिया पर मंडराता खतरा, सुपर विलेन से जोरदार लड़ाई और बुराई पर अच्छाई की जीत, यही तो होता है हर सुपरहीरोज वाली फिल्म में। यहां भी यही कहानी है, लेकिन जिस तरह से पेश की गई है उसने इस फिल्म को ब्लॉकबस्टर की श्रेणी में ला खड़ा कर दिया है।

किसी भी फिल्म में लार्जर देन लाइफ वाला एक ही किरदार होता है लेकिन इस फिल्म में पूरे छह किरदार हैं जो अकेले ही किसी भी कहानी को खींचने का माद्दा रखते हैं। अक्सर इतने सारे भारी-भरकम किरदारों के कारण कहानी दब जाती है, लेकिन द एवेंजर्स यहीं सबसे अलग है। आयरन मैन, हल्क, कैप्टन अमेरिका, थॉर, हॉकआई और ब्लैक विडो जैसे सुपर सितारों ने अपना-अपना काम बखूबी किया है।

मजेदार बात तो यह है कि लंबे अरसे बाद किसी अंगेजी फिल्म में दर्शकों की सीटियां और तालियां सुनने को मिली है। इस फिल्म में भले ही 6 सुपरसितारे हों, शो स्टीलर तो आयरन मैन और हल्क ही हैं। दोनो जब-जब परदे पर आए हैं तब-तब दर्शकों का उत्साह देखते बनता है।

थ्रीडी इफेक्ट इस फिल्म में जान डाल देता है। बेहतरीन साउंड और एक्शन दृश्यों से सजी द एवेंजर्स दर्शकों को बांधे रखने के साथ ही उन्हें तालियां बजाने के कई मौके देती है। पौराणिक कथाओं के शैतानी के देवता लौकी द्वारा इंसानों का उपहास बनाना और हल्क द्वारा उसकी पिटाई पर दर्शक सिनेमा हॉल सिर पर उठा लेते हैं।

निर्देशक :
जॉस व्हेडॉन

कलाकार :
रॉबर्ट डाउनी जू., क्रिस इवांस, मार्क रफेलो, क्रिस हेम्सवर्थ, स्कॉरलेट जोहानसन, जर्मी रेनर, टॉम हिडलस्टॉन, क्लार्क ग्रेग



द एवेंजर्स में आक्रमक और गुस्सैल हरा दैत्य ब्रूस बैनर (हल्क), दैवीय हथौड़े से लैस तूफान का देवता थोर, द्वितीय विश्व युद्ध के विलक्षण सुपरनायक कैप्टन अमेरिका, जीनियस अरबपति टोनी स्टार्क (आयरन मैन), अचूक निशानेबाज हॉकआई और खूबसूरत मगर खतरनाक जासूस ब्लैक विडो ने पूरी फिल्म में एक भी बोझिल दृश्य नहीं आने दिया। कु
ल
मिलाक
र
पैस
ा
वसल
ू
फिल्
म
ह
ै द
एवेंजर्स।